Luengas eslavas

As luengas eslavas son un grupo de luengas indoeuropeas que se parlan en Europa Oriental y Centro-Oriental, incluyindo gran part d'os Balcans dica zonas prou meridionals. Como efecto d'a colonización europea tamién se parlan en Siberia, Asia Central y en zonas puntuals d'atros continents.

 Fonetica 
A K inicial indoeuropea evoluciona a s-, estando as luengas eslavas luengas satem, d'esta traza "corazón" se diz sertse, "cient" se diz sto, etcetera.

 Clasificación 
A clasificación tradicional d'as luengas eslavas estableixe tres grupos: central, meridional y oriental, despartius por a discontinuidat important que representa a zona a on se parla o hongaro y o rumano. Manimenos esta clasificación se fació en base a los caracters d'as luengas estándard, caracters no siempre presents en toz os dialectos y parlas representaus por ixos estándards. Por eixemplo en ciertos aspectos d'as luengas eslavas meridionals se veye una afinidat entre o esloveno y o croata con o checo d'una man y entre o macedonyo y o bulgaro con o ucrainés por l'atra. Tamién o reconoiximiento de luenga por part de ciertos sistemas lingüisticos eslaus puet estar subchecto a interpretacions influitas por nacionalismos de sentius contrarios, por o que se fa enfasi en diferencias poco importants pa despartir, u lis dan poca importancia pa asimilar. Entre as luengas eslavas abundan as parlas de transición igual como en as luengas neolatinas y as luengas turquicas a causa d'una deseparación recient, unas mugas cambiants y procesos migratorios interiors.

As luengas eslavas reconoixidas son:

 Grupo oriental:
 Belarruso
 Ruso
 Ucrainés
 Grupo occidental
 Subgrupo checo-eslovaco:
 Checo
 Eslovaco
 Subgrupo lequitico:
 Caixubo
 Eslovincio,
 Polabo
 Polaco
 Pomerán
 Subgrupo sorabo:
 Sorabo alto
 Sorabo baixo
 Grupo meridional
 Subgrupo occidental:
 Esloveno, con a suya variant prou diverchent o Prekmurián.
 Continuum serbocroata: (que recibe diversas denominacions seguntes o país).
 idioma serbio, 
 idioma croata, 
 idioma bosnio,
 idioma montenegrín.
 Subgrupo oriental:
 Eslau eclesiastico antigo
 Eslau eclesiastico moderno
 Bulgaro
 Macedonyo

Bel lingüistas especula que tamién existió un grupo septentrional. O dialecto antigo d'o ruso d'a ciudat Novogorod ye fácil que tienga bella traza d'ixe grupo desapareixiu.

Un eixemplo d'una luenga paneslava planificada ye l'intereslau.

 Vinclos externos 
  Luengas eslavas

Categoría:Luengas eslavas